હવે વિજ્ઞાનીઓએ ભમરીના ઝેરનાં પારખાં કરવા માંડ્યા છે. બ્રાઝિલમાં થતી પોલિબિયા પૌલિસ્તા નામની ભમરીના ઝેરનું પ્રયોગશાળામાં પૃથક્કરણ કરવામાં આવ્યું તો તેમાં પેપ્ટાઈડ પોલિબિયા એમપી-૧ જોવા મળ્યું. આ પેપ્ટાઈડ (એમિનો એસિડની સાંકળથી બનતા કણ)માં એન્ટિ માઈક્રોબિયલ એટલે કે જંતુઓનો નાશ કરનાર ગુણ હતો. આ રસાયણને કેન્સરના કોષ સામે તપાસવામાં આવ્યું તો ખબર પડી કે, તે પ્રોસ્ટેટ અને મૂત્રાશયના કેન્સર તથા લોહીના કેન્સરના કોષનો નાશ કરી દે છે.